रेलवे को पता था ट्रेन खराब है, फिर भी काट दी टिकटें
कोटकपुरासे फाजिल्का आने वाली पैसेंजर गाड़ी के खराब होने की फाजिल्का रेलवे स्टेशन के अधिकारियों को जानकारी थी। इसके बावजूद रेल कर्मचारियों ने यात्रियों के टिकट काट दिए।
सुबह 10.15 बजे पहुंचने वाली उक्त गाड़ी के खराब होने के बारे में जैसे ही यात्रियों को पता चला तो उन्होंने टिकट वापिस करनी शुरू कर दीं। लेकिन रेल कर्मचारियों ने पहले तो टिकट वापिस करने से इंकार कर दिया जब लोगों का रोष बढ़ गया तो रेल कर्मचारियों ने कहा कि प्रति टिकट वापसी के 30 रुपए लगेंगे। यहीं नहीं स्टेशन पर यात्रियों को ट्रेन के लेट आने या खराब होने के बारे में कोई जानकारी नहीं दी गई। मामला जब मीडिया के पास पहुंचा तो आनन-फानन में स्टेशन मास्टर की ओर से नोटिस बोर्ड पर नोटिस चस्पा कर दिया। जब लोगों की सूचना पर नोटिस की फोटो करने के लिए भास्कर टीम पहुंची तो उक्त नोटिस को रेल अधिकारियों ने फड़वा दिया और तुरंत गाड़ी के लेट आने की एनाउंसमेंट करवा दी। उधर इस सारे मामले में एडीआरएम आशुतोष पंथ का कहना था कि वह इस मामले की जांच करवाएंगे।
लोगोंने जानकारी मांगी तो स्टेशन मास्टर ने चिपकाया नोटिस: गाड़ीके आने या आने के बारे में जब यात्रियों ने जब लोगों ने स्टेशन मास्टर संजय से यह पूछा कि यह सूचना टिकट लेते समय देनी तो सहायक स्टेशन मास्टर संजय कुमार अपना बचाव करते हुए आनन फानन में नोटिस बोर्ड पर गाड़ी के खराब होने से देरी से आने की सूचना चस्पा कर दी।
पत्रकार को दी चालान काटने की धमकी
लोगोंकी समस्या के बारे में भास्कर प्रतिनिधि संदीप कक्कड़ सहायक स्टेशन मास्टर संजय कुमार के पास पहुंचे तो उनका था कि आप रेलवे स्टेशन पर बिना प्लेटफार्म टिकट के कैसे गये। आपकी 280 रुपए की चालान टिकट काटी जाएगी। जब मौके मौजूद लोगों ने स्टेशन मास्टर को कहा कि वह भी बिना टिकट के खड़े हैं, उनका का भी चालान किया जाए। भास्कर ने जब स्टेशन मास्टर संजय कुमार से उनका पक्ष जानना चाहा तो सहायक स्टेशन मास्टर संजय कुमार भड़क उठे और कहने लगा कि आपने ही भास्कर में सोमवार को समाचार लगाया था कि गार्ड गया नाश्ता करने। उन्होंने कहा कि जो लाेग बोलेंगे क्या वो छाप दोगे।
लोग बोले टिकट खरीदने के बाद दी सूचना
स्टेशनपर मौजूद सुभाष पंचाल, राज अरोड़ा कोटकपूरा, तेग चंद, चिराग, रमन, पवन कुमार, दीवान सिंह, दीप माला, अशोक कुमार, सुनील कुमार आदि ने कहा कि उन्हें टिकट लेने के बाद गाड़ी की खराबी और लेट आने की सूचना दी गई।
गाड़ी आने के कारण स्टेशन पर जमा हुए लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva